Põllumajandusministeeriumi asekantsleri Andres Oopkaupi sõnul on need numbrid oodatust väiksemad. "Kui arvestada, et Veterinaar ja Toiduameti registris on kirjas üle tuhande käitleja ja Tervisekaitse Inspektsiooni haldusalast lisandub veel jaekaubandus ning toitlustus, siis oleks oodanud märksa suuremat deklaratsioonide hulka," ütles Oopkaup. Laovarude deklaratsioonid tuli  esitada Põllumajandusministeeriumile 15.maiks.    Deklareerimise kohustus oli kõigil käitlejail, kelle ladudes oli 1.mai seisuga hoiul rohkem kui 500 kilogrammi deklareerimisele kuuluvaid tooteid. Teraviljakäitlejatele oli erisuseks viie tonni piir.    Järgmise etapina peaks Maksu ja Tolliamet Põllumajandusministeeriumist saadud deklaratsioone esitanud ettevõtete nimekirja ja enda riskianalüüsi tulemusena hakkama potensiaalsete laovarude omanikke kontrollima. Eelkõige peaks Maksu ja  Tolliameti huvi pälvima ettevõtjad, kes on jätnud deklaratsioonid esitamata.